Sheppard Frere
Sheppard Frere Res apud Vicidata repertae: Nativitas: 23 Augusti 1916; Obitus: 26 Februarii 2015, 25 Februarii 2015; Graffham Patria: Britanniarum Regnum Sheppard Sunderland Frere (natus die 23 Augusti 1916 in Graffham Sussexiae; mortuus die 26 Februarii 2015) fuit archaeologus Britanniae Romanae. Filius Natalis Frere et Agnetis Sunderland, alumnus collegii Lancing, deinde collegii Magdalenae apud Cantabrigienses, Sheppard Frere magister scholarum breviter apud collegium Lancing meruit. Mox autem director factus est operum archaeologicorum Cantuariensium. Anno 1955 lector archaeologiae provinciarum Romanarum creatus est apud Institutum Archaeologicum universitatis Londiniensis, et eodem fere tempore director operum archaeologicorum Verulamii. Inde anno 1966 professor archaeologiae Imperii Romani factus est apud Oxonienses et socius collegii Omnium Animarum.